Rocío Gálvez

Rocío Gálvez Luna (yo o tshotsweng ka Moranang wa 1997 a le malatsi a le lesome le botlhano) ke motshameko wa moSpanish wa kgwele ya dinao e e porofeshionale yo o tshamekang kwa morago fagare wa setlhopha sa Liga F sa Real Madrid CF le setlhopha sa bosetshaba sa Spain."Squad List". Real Betis Official. Retrieved 27 February 2018.

 Tiro ya setlhopha 
Rocío Gálvez o simolotse tiro ya gagwe a le dingwaga tse lesome le motso le  Deportivo Córdoba. Ka 2011 a fudugela kwa setlhopheng sa  banana kwa  Sevilla FC mme a tlhatlosetswa kwa setlhopheng sa bobedi ka setlha sa 2012/13. Mo setlheng seo, ka Mopitlo a le lesome le bosupa ka 2013 a dira tshameko ya gagwe ya ntlha mo motshamekong wa liki kgatlhanong le Valencia CF.

O ne a fudugela kwa disalammapeng tsa toropo,  Betis Sevilla mme a fetsa setlha sa 2013/14 le bone kwa Segunda División. Ka setlha sa 2014 Atlético Madrid ya mo saena. Ka setlha sa 2014/15, ene le setlhopha sa gagwe ba ne ba fetsa mo maemong a bobedi, ba bona phatlha kwa UEFA Champions League kwa ba neng ba latlhegelwa kgatlhanong le ba ba neng ba felela e le bafenyi, Olympique Lyon  mo tikologong ya ba lesome le borataro. Ka Moranang wa 2016, o ne a thubega cruciate liagement abo a kgagoga meniscus mo lengoleng la moja a tshwanelwa ke go dira loaro."Rocío Gálvez dice adiós a la temporada por una grave lesión de rodilla". Mundo Deportivo (in Spanish). 29 March 2016. Retrieved 5 August 2023.  Atlético Madrid e ne ya fenya Spanish Cup mo setlheng seo. O ne a boa ka Phalane ngwaga oo mo motshamekong wa liki kgatlhanong le setlhopha sa gagwe sa pele sa Betis Sevilla mme a seegelwa fa tlhoko setlha sotlhe morago ga go bona kgobalo e nngwe ya lengole ka Ngwanatsele a le lesome le borataro kwa sejaneng sa lefatshe sa U-20. Setlhopha sa gagwe sa fenya bommampodi mo setlheng seo. Rocío Gálvez yo a hodileng o ne a ya kwa kadimong kwa Betis Sevilla ba ba neng ba tlhatloseditswe kwa  Primera División a bo a fetsa liki a le mo maemong a borataro e le mosimolodi wa ka gale. Fa a sena go fetsa tumalano ya kadimo, o ne a nna kwa Betis setlha se sengwe a boela kwa Levante UD ka 2019. O feditse mo  maemong a boraro mo liking le setlhopha seo sa Valencia ka 2019/20 le 2020/21 mme UD Levante ya ya kwa makgaolakgang a kopi eo mme ba latlhegelwa kgatlhanong le FC Barcelona.Raya, Antonio (11 May 2021). "La central cordobesa Rocío Gálvez se acerca al Real Madrid". Diario Córdoba (in Spanish). Retrieved 5 August 2023.

Ka setlha sa 2021 Rocío Gálvez a ya kwa Real Madrid.

 Tiro ya bosetshaba 
Rocío Gálvez o gaisantse le setlhopha sa Spain sa U-17 kwa Euro 2013 kwa a neng a fetsa mo maemong a boraro le setlhopha sa gagwe. Kwa Euro 2014 e e diragetseng fa 2013 a fela, o ne a goroga kwa makgaolakgang le Spain mme ba lathegelwa koo ka dipenaliti kgatlhanong le Jeremane. Ka 2014 Rocío Gálvez o ne gape a le mosetlhopheng sa makgaolakgang kwa sejaneng sa lefatshe sa U-17, ba goroga kwa makgaolakgang le setlhopha sa gagwe sa setshaba mme ba latlhegelwa ka dino tse pedi go lefela kgatlhanong le Japane. Le ba U-19 o ne gape a tshameka mo makgaolakgang a European Championship a 2015, nako eno Spain ya latlhegelwa kgatlhanong le Sweden ka dino tse tharo go e le nngwe. Kwa sejaneng sa lefatshe sa U-20 ka 2016 Rocío Gálvez o ne a boetse mo setlhopheng sa maSpanish mme a gobatsa lengole mo motshamekong wa ditlhophana wa bobedi mme o ne a seka a kgona go tsaya karolo mo go tsweleleng ga kgaisano eo."Rocío Gálvez causa baja definitiva con España por lesión". AS.com (in Spanish). 22 November 2016. Retrieved 5 August 2023.

Rocío Gálvez o dirile tshameko ya gagwe ya ntlha le setlhopha se segolo ka Mopitlo a tlhola ga tlhano ka 2018 kwa Cyprus Cup. MaSpanish ba feletse ba fenya bosimega ka go betsa Italy ka dino tse pedi go lefela kwa makgaolakgangnnyeng.

 Ditlotla 
Atlético de Madrid

 Primera División: 2016–17
 Copa de la Reina de Fútbol: 2016

Spain (banana)

 U-17 European Championship maemo a bobedi: 2014
 U-19 European Championship maemo a bobedi: 2015

Spain

 FIFA Women's World Cup: 2023
 Cyprus Cup: 2018

 Metswedi